ونزوئلا-دا مارس آیی نین 7-ده آخشام راده‌لرینده باشلایان و هله ده موختلیف بؤلگه‌لرده داوام ائدن الکتریک انرژی‌سی کسینتی‌سی سببیندن اعلان ائدیلن رسمی تعطیل بو گون ده قوه‌ده‌ده‌دیر.
دؤولت باشچی‌سی‌نین رابطه، مدنیت و توریزم عذره معاوینی خورخه رودریگز اؤلکه‌نین رسمی تلویزیون کانا‌لی VTV-یه وئردیگی موصاحیبه‌ده 5 گون‌دور داوام ائدن الکتریک انرژی‌سی کسینتی‌سینه دایر فعالیت‌لرده ایرلیلییش اولدوغونو، رسمی تعطیلین بو گون ده تطبیق ائدیله جگینی بیلدیردی.
پرزیدنت نیکولاس مادورونون گؤستریشی ایله ایلک مکتب‌دن توتموش اونیورسیته لره قدر اؤلکه‌دکی بوتون تحصیل موسسه‌لری رسمی تعطیل ائدیلیب. دؤولت ایداره‌لری ایله یاناشی، فابریکالار، آلیش-وئریش مرکزلری، اؤزل قوروم‌لار دا ایشلمیر.
خورخه رودریگز الکتریک انرژی‌سی کسینتی‌سی‌نین باشلادیغی جمعه آخشامی گونون‌دن بری‌دیر الکتریک سیستمینه 5 هوجومون اولدوغونو بیلدیریب، آنجاق هوجوم باره‌ده تفرروات‌لی معلومات وئرمه‌ییب.
کسینتی یاناجاقدولدورما ایستانسیا‌لاری‌نین قارشی‌سیندا اوزون نؤوبه‌لره سبب اولوب.
کاراکاس-ین بیر چوخ قصبه سینده ائولره سو وئریلمه‌سی ده کسیلیب، اینسان‌لار پارک و باغ‌لاردا اولان سو منبع‌لرین‌دن سو داشیییرلار.
